પ્રાપ્ત માહિતી અનુસાર મુંબઇના મીરાં-ભાયંદર રોડ પર આવેલા કોલ સેન્ટરમાં વિદેશમાં ખાસ કરીને યુએસમાં રહેતા લોકોને ફોન કરીને ઇન્ટર્નલ રેવન્યૂ ડિપાર્ટમેન્ટના અધિકારીઓના નામે ધાકધમકીઓ આપીને લાખો રૂપિયા પડાવવાના કૌભાંડનો પર્દાફાશ થાણે ક્રાઇમ બ્રાંચે કર્યો હતો. જુદા જુદા 9 કોલ સેન્ટરમાં 700 કર્મચારીઓની ધરપકડ કરી હતી. પકડાયેલા કર્મચારીઓએ થાણે ક્રાઇમ બ્રાંચ સમક્ષ કેટલાક ચોંકાવનારા ખુલાસા કર્યા છે, જેમાં આખા રેકેટનો માસ્ટર માઇન્ડ અમદાવાદનાે સાગર ઉર્ફે શેગી ઠક્કર હોવાનું સામે આવ્યું છે. કર્મચારીઓએ ખુલાસો કર્યો છે કે અમદાવાદના પિનેકલ બિઝનેસ પાર્કમાં આવેલા પાંચ કંપનીઓના કોલ સેન્ટરના માસ્ટર માઇન્ડ સાગર ઠક્કરના નેજા હેઠળ મુંબઇમાં કોલ સેન્ટર ચાલતા હતા.